text: [{"text_idx": "#000001", "text": "Vit eru nu\u0301 i\u0301 fimtu viku av verkfallinum, og enn tykist eingin semja at vera i\u0301 eygsjo\u0301n millum F\u00f8roya Pedagogfelag, KAF og Fi\u0301ggjarma\u0301lara\u0301\u00f0i\u00f0. Ta\u00f0 er spell. Ikki bara hja\u0301 teimum no\u0301gvu familjunum, sum eru raktar, ti\u0301 b\u00f8rnini ikki sleppa a\u0301 stovn. Hetta hevur eisini sera neiliga a\u0301virkan a\u0301 st\u00f8\u00f0una hja\u0301 borgarum vi\u00f0 sa\u0301larsju\u0301kum og kropsligum brekum, sum bu\u0301gva heima og hava t\u00f8rv a\u0301 sosialpedagogiskari hja\u0301lp. Fleiri teirra hava antin ikki fingi\u00f0 vitjan ella i\u0301 minni mun enn teimum t\u00f8rva. Ta\u00f0 er ofta n\u00e6rum einasta samband hesir borgarar hava regluliga vi\u00f0 umheimin, og vandin fyri afturstigi i\u0301 teirra vi\u00f0ger\u00f0 er st\u00f8rri, ju\u0301 longri ti\u0301\u00f0 gongur uttan tann stu\u00f0ul tey hava t\u00f8rv a\u0301."}, {"text_idx": "#000002", "text": "Somulei\u00f0is eru mong, i\u00f0 bu\u0301gva a\u0301 samby\u0301lum og bu\u0301felagsskapum, eisini rakt av verkfallinum. Tey fa\u0301a ikki ta hja\u0301lp teimum t\u00f8rvar og eiheldur tann tryggleika, i\u00f0 eitt sli\u0301kt bu\u0301pla\u0301ss eigur at hava vi\u00f0 s\u00e6r. Ta\u00f0 er ty\u0301dningarmiki\u00f0, at hava vir\u00f0ing fyri ti\u0301 arbei\u00f0i, sum hv\u00f8nn dag ver\u00f0ur gj\u00f8rt a\u0301 hesum \u00f8kinum, og ti\u0301skil skulu starvsfo\u0301lk, har undir na\u0301msfr\u00f8\u00f0ingar, sja\u0301lvsagt hava vir\u00f0iligar s\u00f8mdir at virka undir. Ta\u00f0 er eingin loynido\u0301mur, at na\u0301msfr\u00f8\u00f0isliga arbei\u00f0i\u00f0 er naka\u00f0 av ti\u0301 ty\u0301dningarmesta vit hava i\u0301 samfelagnum, um ta\u00f0 so sny\u0301r seg um arbei\u00f0i\u00f0 vi\u00f0 b\u00f8rnum, ungum, vaksnum vi\u00f0 serligum t\u00f8rvi ella eldri. Sinnisbati vil vi\u00f0 hesum enn einafer\u00f0 heita a\u0301 partarnir um at koma aftur til samra\u0301\u00f0ingarbor\u00f0i\u00f0 og finna eina semju, sum t\u00e6nir \u00f8llum p\u00f8rtum best."}, {"text_idx": "#000004", "text": "Lesarabr\u00f8v fra\u0301 valevnum \u2013 val 2019"}]